Са сваякоў ніхто ня верыў, што бабця дасьць рады і разьбярэцца ў кампе. Па-першае — узрост. Яна нарадзілася яшчэ ў Другой Рэчы Паспалітай — у 1939 годзе. На бухгальтарскіх курсах, якія яна скончыла, вучылі лічыць на абаках. Па-другое — здароўе. Якое там! Карову ўжо здалі, сьвіней не трымаюць, хоць бы самых сябе дагледзець. Да таго ж комп, які бабця забрала ў нямецкага зяця, не ўключаўся.